Αθλητικά γεγονότα του 2010/Σεπτέμβριος

Παρατίθενται αθλητικά γεγονότα που συνέβησαν τον Σεπτέμβριο του 2010, συνοδευόμενα από συνδέσμους σε πηγές μέσω των οποίων μεταδόθηκαν.

2 Σεπτεμβρίου 

 Ολοκληρώνεται η πρώτη φάση (όμιλων) του Παγκόσμιου Πρωταθλήματος Καλαθοσφαίρισης Ανδρών 2010. Τα ζευγάρια που προκύπτουν για τη φάση των 16 είναι: Σερβία - Κροατία, Ισπανία - Ελλάδα, Τουρκία - Γαλλία, Σλοβενία - Αυστραλία, ΗΠΑ - Ανγκόλα, Ρωσία - Νέα Ζηλανδία, Λιθουανία - Κίνα και Αργεντινή - Βραζιλία.

5 Σεπτεμβρίου 

 Ο Ντάνι Πεδρόσα με Χόντα κατακτά την πρώτη θέση στο Γκραν Πρι Αγίου Μαρίνου, στην πίστα του Μιζάνο, τον 12ο αγώνα για το Παγκόσμιο Πρωτάθλημα Moto GP του 2010. 
 Ο 19χρονος αναβάτης της ομάδας Technomag-CIP, από το πρωτάθλημα της νέας κατηγορίας Moto 2, Σόγια Τομιζάουα από την Ιαπωνία, χάνει τη ζωή του σε δυστύχημα στο οποίο ενεπλάκησαν και οι Άλεξ Ντε Αντζέλις και Σκοτ Ρέντινγκ. Ο Ιάπωνας, ο οποίος βρισκόταν εκείνη τη στιγμή στην 3η θέση του αγώνα, έχασε τον έλεγχο της μηχανής του και έπεσε, με τους δύο άλλους αναβάτες να μην προλαβαίνουν να τον αποφύγουν και να περνούν από πάνω του. Το δυστύχημα συνέβη στην πίστα του Μιζάνο για το Γκραν Πρι Αγίου Μαρίνου.

9 Σεπτεμβρίου 

Η Αμερικανίδα Λίεζελ Χούμπερ και ο συμπατριώτης της Μπομπ Μπράιαν αναδεικνύονται νικητές στον τελικό του Μικτού του Αμερικανικού Όπεν, νικώντας τη Ρωσίδα Κβέτα Πέστκε και τον Πακιστανό Αϊσάμ Ουλ Χακ Κουρεσί με 2-0 σετ (6–4, 6–4).

10 Σεπτεμβρίου 

Ο Ηλίας Ηλιάδης κατακτά το χρυσό μετάλλιο στα -90 κιλά στο Παγκόσμιο Πρωτάθλημα τζούντο που διεξήχθη στην Ιαπωνία, νικώντας με Ippon στον τελικό τον Ντάικι Νισιγιάμα. 
Η εθνική ομάδα υδατοσφαίρισης γυναικών της Ρωσίας κατακτά την πρώτη θέση στο Ευρωπαϊκό πρωτάθλημα υδατοσφαίρισης 2010 στην Κροατία, νικώντας με 11-6 την εθνική ομάδα της Ελλάδας. Στην τρίτη θέση κατετάγη η Ολλανδία, η οποία νίκησε στον μικρό τελικό την Ιταλία με 14-12. 
Τα αδέλφια Μπομπ και Μάικ Μπράιαν (ΗΠΑ) αναδεικνύονται νικητές στον τελικό του Διπλού ανδρών του Αμερικανικού Όπεν, νικώντας τον Ινδό Ροχάν Μποπάνα και τον Πακιστανό Αϊσάμ Ουλ Χακ Κουρεσί με 2-0 σετ (7-6, 7-6).

11 Σεπτεμβρίου 

Η εθνική ομάδα υδατοσφαίρισης ανδρών της Κροατίας κατακτά την πρώτη θέση στο ευρωπαϊκό πρωτάθλημα υδατοσφαίρισης του 2010 στην Κροατία, νικώντας με 7-3 την εθνική ομάδα της Ιταλίας. Την τρίτη θέση κατέλαβε η Σερβία, η οποία νίκησε στον μικρό τελικό την Ουγγαρία με 10-8. 
Ο ΑΣΕ Δούκα κατακτά το Κύπελλο Ελλάδας χειροσφαίρισης ανδρών κερδίζοντας τα Βριλήσσια στο κλειστό γήπεδο του Βύρωνα με 26-23. Ο τίτλος κρίθηκε με καθυστέρηση τεσσάρων μηνών εξαιτίας των επεισοδίων που επισκίασαν το φάιναλ φορ της Λαμίας. 
Η Βελγίδα Κιμ Κλάιστερς είναι για δεύτερη συνεχόμενη φορά η νικήτρια του τελικού του Απλού Γυναικών στο Αμερικανικό Όπεν, νικώντας τη Ρωσίδα Βέρα Ζβονάρεβα με 2-0 σετ (6-2, 6-1).

12 Σεπτεμβρίου 

 Ο Φερνάντο Αλόνσο με Ferrari κατακτά την πρώτη θέση στο Γκραν Πρι Ιταλίας, στη Μόντσα, για τον 14ο αγώνα του Παγκόσμιου πρωταθλήματος Φόρμουλα 1 του 2010. Μετά το τέλος του αγώνα, ο Μαρκ Γουέμπερ πέρασε στην πρώτη θέση στο πρωτάθλημα οδηγών, ενώ σε αυτό των κατασκευαστών εξακολουθεί να προηγείται η ομάδα της Red Bull Racing. (επίσημα αποτελέσματα αγώνα)
 Ο Σεμπαστιάν Οζιέ με Citroen νικά στο ράλι Ιαπωνίας, τον 10ο αγώνα του πρωταθλήματος WRC του 2010. Στη βαθμολογία οδηγών συνεχίζει να προηγείται ο Σεμπαστιάν Λεμπ ενώ σε αυτή των κατασκευαστών η Citroen. 
 Η ανδρική ομάδα καλαθοσφαίρισης των ΗΠΑ κατακτούν την πρώτη θέση στο Παγκόσμιο Πρωτάθλημα του 2010, νικώντας στον τελικό την Τουρκία με 81 - 64. Την τρίτη θέση κατέλαβε η Λιθουανία που νίκησε τη Σερβία στον μικρό τελικό με 99 - 88.

13 Σεπτεμβρίου 

Αμερικανικό Όπεν
Οι Βάνια Κινγκ (ΗΠΑ) και η Γιαροσλάβα Σβεντόβα (Καζακστάν) αναδείχθηκαν νικήτριες στο Διπλό Γυναικών απέναντι στις Νάντια Πετρόβα (Ρωσία) και Λίεζελ Χούμπερ (ΗΠΑ), με 2-1 σετ (2–6, 6–4, 7–6). Ο αγώνας τους ξεκίνησε την προηγούμενη μέρα αλλά διακόπηκε στο τρίτο σετ λόγω ισχυρής βροχόπτωσης, και ενώ οι Πέτροβα και Χούμπερ προηγούνταν σε αυτό με 4-5 (0-15) 
Ο Ραφαέλ Ναδάλ κατακτά για πρώτη φορά το Αμερικανικό Όπεν νικώντας στον τελικό της διοργάνωση τον Νόβακ Τζόκοβιτς με 3-1 σετ (6-4, 5-7, 6-4, 6-2).

16 Σεπτεμβρίου 

Οι Σιάτλ Στορμ κερδίζουν τους τελικούς του NBA Γυναικών για δεύτερη φορά, νικώντας τους Ατλάντα Ντριμ με 87-84 στον τρίτο αγώνα.

18 Σεπτεμβρίου 

Ο Γάλλος Φιλίπ Κρουαζόν, ο οποίος έχει χάσει όλα του τα μέλη, γίνεται το πρώτο πρόσωπο που διασχίζει τη Μάγχη κολυμπώντας.

23 Σεπτεμβρίου 

Ξεκινά στη Δημοκρατία της Τσεχίας το Παγκόσμιο Πρωτάθλημα Καλαθοσφαίρισης Γυναικών 2010.

26 Σεπτεμβρίου 

 Ο Μαξ Μπιάτζι κατακτά μαθηματικά το πρωτάθλημα οδηγών της κατηγορίας Superbike, έναν γύρο πριν την ολοκλήρωση του πρωταθλήματος.

Παγκόσμιο Πρωτάθλημα Καλαθοσφαίρισης Ανδρών 2010 
Συνοπτικά αποτελέσματα αγώνων πρώτης φάσης (αγώνες 1ης και 2ας Σεπτεμβρίου)
- (Συνοπτικά αποτελέσματα αγώνων πρώτης φάσης που πραγματοποιήθηκαν τον Αύγουστο)

Συνοπτικά αποτελέσματα αγώνων Νοκ-άουτ φάσεων (4 - 12 Σεπτεμβρίου)

Φάση των 16
Σερβία 73 - 72 Κροατία (4 Σεπτεμβρίου)
Ισπανία 80 - 72 Ελλάδα (4 Σεπτεμβρίου)
Σλοβενία 87 - 58 Αυστραλία (5 Σεπτεμβρίου)
Τουρκία 95 - 77 Γαλλία (5 Σεπτεμβρίου)
ΗΠΑ 121 - 66 Ανγκόλα (6 Σεπτεμβρίου)
Ρωσσία 78 - 56 Νέα Ζηλανδία (6 Σεπτεμβρίου)
Λιθουανία 78 - 67 Κίνα (7 Σεπτεμβρίου)
Αργεντινή 93 - 89 Βραζιλία (7 Σεπτεμβρίου)

Προημιτελικοί
Σερβία 92 - 89 Ισπανία (8 Σεπτεμβρίου)
Τουρκία 95 - 68 Σλοβενία (8 Σεπτεμβρίου)
ΗΠΑ 89 - 79 Ρωσία (9 Σεπτεμβρίου)
Λιθουανία 104 - 85 Αργεντινή (9 Σεπτεμβρίου)

Ημιτελικοί
Σερβία 82 - 83 Τουρκία (11 Σεπτεμβρίου)
ΗΠΑ 89 - 74 Λιθουανία (11 Σεπτεμβρίου)

Μικρός τελικός 
 Σερβία 88 - 99 Λιθουανία (12 Σεπτεμβρίου)

Τελικός
 Τουρκία 64 - 81 ΗΠΑ (12 Σεπτεμβρίου)

Αγώνες κατάταξης θέσεων 5 έως 8

(Α γύρος)
Ισπανία 97 - 80 Σλοβενία (10 Σεπτεμβρίου)
Ρωσσία 61 - 73 Αργεντινή (10 Σεπτεμβρίου)

(για την έβδομη θέση)
Σλοβενία 78 - 83 Ρωσσία (11 Σεπτεμβρίου)

(για την πέμπτη θέση)
Ισπανία 81 - 86 Αργεντινή (12 Σεπτεμβρίου)

 09